Праграма прадугледжвала тры гады навучання ў студыі, аднак пры жаданні можна было заставацца і на даўжэйшы тэрмін. Вялікая ўвага надавалася кампазіцыі і жывапісу. На занятках па малюнку былі пабудова, перспектыва, кампаноўка на аркушы паперы, штрыхоўка аб’ёмных прадметаў. У студыі перш за ўсё малявалі нацюрморты. Аднак здаралася і маляванне чалавечай фігуры з натуры: напрыклад, дзяўчынкі ў трыко з танцавальнага гуртка.